Samræmd gjaldtaka í ferðaþjónustu : afhverju hefur samræmd gjaldtaka í ferðaþjónustu ekki orðið að veruleika?
Í ritgerð þessari er leitast við að greina ástæður þess að illa hefur tekist að innleiða samræmda gjaldtöku á ferðamönnum til að fjármagna innviðastyrkingu í íslenskri ferðaþjónustu. Fjallað verður um ástand ferðamannastaða með tilliti til afkomu og fjárþurftar til að bæta innviði og uppbyggingu í ferðaþjónustu. Markmiðið er að varpa ljósi á misbrestina og hvernig bæta mætti samvinnu stjórnvalda og ferðaþjónustunnar til að auka möguleikann á að samræmd gjaldtaka gæti orðið að veruleika. Helstu niðurstöður eru þær að stjórnvöldum hefur tekist illa að virkja þátttöku hagsmunaaðila við mótun samræmdra gjaldtökuleiða. Afleiðingarnar eru að andstaða meðal þeirra hefur hindrað slík áform þrátt fyrir að brýn nauðsyn sé á auknu fjármagni til að styrkja innviði ferðaþjónustunnar. Niðurstöður gefa til kynna að bresturinn liggi hjá báðum aðilum sem rekja má til áralangrar sögu samskipta stjórnvalda og ferðaþjónustunnar. Eiga áform um samræmda gjaldtöku að skila þeim árangri sem nauðsyn er á þurfa allir aðilar að ná samkomulagi og samræmast um raunhæfar aðgerðir.
Networked Digital Library of Theses and Dissertations